Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO RAJONO SAVIVALDYBĖS VIEŠŲJŲ ASMENS SVEIKATOS PRIEŽIŪROS ĮSTAIGŲ VADOVŲ MĖNESINĖS ALGOS PASTOVIOSIOS IR KINTAMOSIOS DALIES DYDŽIO NUSTATYMO**

2017 m. balandžio 28 d. Nr. TS-

Rokiškis

Vadovaudamasis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos priežiūros įstaigų įstatymo 151 straipsnio 6 dalimi, Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašu, patvirtintu Lietuvos Respublikos sveikatos apsaugos ministro 2011 m. gruodžio 1 d. įsakymu Nr. V-1019 ,,Dėl Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo patvirtinimo”, Rokiškio rajono savivaldybės taryba n u s p r e n d ž i a:

1. N u s t a t y t i Rokiškio rajono savivaldybės viešųjų asmens sveikatos priežiūros įstaigų vadovų mėnesinės algos pastoviosios ir kintamosios dalies dydžius:

1.1. viešosios įstaigos Rokiškio rajono ligoninės direktorei Ramunei Markevičienei:

1.1.1. mėnesinės algos pastoviosios dalies dydį – 12 koeficientas (dauginant iš valstybės politikų, teisėjų, valstybės pareigūnų ir valstybės tarnautojų pareiginės algos (atlyginimo) bazinio dydžio;

1.1.2. mėnesinės algos kintamosios dalies dydį – 40 procentų, skaičiuojant nuo mėnesinės algos pastovios dalies dydžio;

1.2. viešosios įstaigos Rokiškio pirminės asmens sveikatos priežiūros direktorei Zitai Kapušinskienei:

1.2.1. mėnesinės algos pastoviosios dalies dydį – 8,4 koeficientas (dauginant iš valstybės politikų, teisėjų, valstybės pareigūnų ir valstybės tarnautojų pareiginės algos (atlyginimo) bazinio dydžio;

1.2.2 mėnesinės algos kintamos dalies dydį – 40 procentų, skaičiuojant nuo mėnesinės algos pastovios dalies dydžio;

1.3. viešosios įstaigos Rokiškio psichikos sveikatos centro direktoriui Sauliui Jasiulevičiui:

1.3.1. mėnesinės algos pastovios dalies dydį – 7,4 koeficientas (dauginant iš valstybės politikų, teisėjų, valstybės pareigūnų ir valstybės tarnautojų pareiginės algos (atlyginimo) bazinio dydžio;

1.3.2. mėnesinės algos kintamos dalies dydį – 40 procentų, skaičiuojant nuo mėnesinės algos pastovios dalies dydžio.

2. P a v e s t i mėnesinės algos kintamos dalies dydį taikyti skaičiuojant mėnesinę algą nuo 2017 m. gegužės 1 d. iki 2018 m. balandžio 30 d.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Evelina Tupalskytė

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS VIEŠŲJŲ ASMENS SVEIKATOS PRIEŽIŪROS ĮSTAIGŲ VADOVŲ MĖNESINĖS ALGOS PASTOVIOSIOS IR KINTAMOSIOS DALIES DYDŽIO“AIŠKINAMASIS RAŠTAS**

**Parengto projekto tikslai ir uždaviniai.**

Kaip numatyta Lietuvos Respublikos vietos savivaldos įstatyme, Lietuvos Respublikos sveikatos priežiūros įstaigų įstatyme, Lietuvos Respublikos sveikatos apsaugos ministro įsakyme, teikiama tarybai nustatyti Rokiškio rajono savivaldybės viešųjų asmens sveikatos priežiūros įstaigų vadovų mėnesinės algos pastovios ir kintamosios dalies dydžius.

**Šiuo metu teisinis reglamentavimas.** Lietuvos Respublikos vietos savivaldos įstatymas, Lietuvos Respublikos sveikatos priežiūros įstaigų įstatymas .

**Sprendimo projekto esmė**.

Vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos priežiūros įstaigų įstatymo 15 straipsnio 6 dalimi ir kitais teisiniais aktais, siūloma nustatyti Rokiškio rajono savivaldybės viešųjų asmens sveikatos įstaigų vadovų mėnesinės algos pastovios ir kintamosios dalies dydžius. Viešųjų įstaigų vadovaujančių darbuotojų mėnesinės algos kintamosios dalies dydis priklauso nuo praėjusių kalendorinių metų įstaigos veiklos rezultatų ir nustatomas vieniems metams.

VšĮ Rokiškio pirminės asmens sveikatos priežiūros centro ir VšĮ Rokiškio psichikos sveikatos centro finansiniai įstaigų veiklos rezultatai yra teigiami. VšĮ Rokiškio rajono ligoninės finansinis įstaigos veiklos rezultatas yra neigiamas, tačiau įstaiga įgyvendino visus uždavinius, kurie buvo numatyti 2016 m. Finansinis įstaigos rezultatas neigiamas dėl nuostolingos, bet būtinos kai kurių skyrių veiklos taip pat, dėl padidintų atlyginimų iki Panevėžio TLK aptarnaujamos zonos visų asmens sveikatos priežiūros įstaigų vidutinio atlyginimo, siekiant išsaugoti rajone gydytojus ir kitus sveikatos priežiūros įstaigos specialistus.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų;

**neigiamos** – nėra.

**Kokia sprendimo nauda Rokiškio rajono gyventojams.**

Nustatant viešųjų asmens sveikatos priežiūros įstaigų vadovų mėnesinės algos kintamosios dalies dydį yra vertinama kokybiniai ir kiekybiniai rodikliai. Vertinant kokybinius rodiklius yra atsižvelgiama į pacientų pasitenkinimą teikiamomis paslaugomis, medicinos personalo darbą gerai vertinančių pacientų ir pacientų skundus. Viešųjų įstaigų vadovai stengiasi kasmet siekti, kad rajono gyventojai gautų laiku suteiktas ir kokybiškas asmens sveikatos priežiūros paslaugas.

**Finansavimo šaltiniai ir lėšų poreikis**: Sprendimui įgyvendinti savivaldybės biudžetų lėšų nereikės.

**Suderinamumas su Lietuvos Respublikos galiojančiais teisės norminiais aktais**: Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

Savivaldybės gydytoja Evelina Tupalskytė